钦定古今图书集成/明伦汇编/闺媛典/第164卷 > 汪殷妻刘氏
## 钦定古今图书集成/明伦汇编/闺媛典/第164卷 > 汪殷妻刘氏

按《徐州志》：“刘氏，汪殷妻，医官芳绩女。年十七归殷，生
女两周，子仅期。殷病笃，语氏曰：‘吾自度不起，有此遗
孤，不至无后，父母须尔’。语未竟而绝。氏号泣，晕几仆，
母李守之，历两日夜始甦，啮其指，泣誓曰：‘天乎！吾夫
念舅姑与孤儿，目不瞑地下，不成夫志者有如此指。
翁没，辛勤毕葬。姑病三月，扶掖不离左右，经营婚嫁’”
有无悉称。家渐落，至不能谋朝夕，犹手刺女工，佐孙
就学，以寿终。